OpenLLM-France/wikimedia huggingface dataset:
# Olabideko Batasuna

Olabideko Batasuna 1805ean sortu zuten Gipuzkoako bi herrien batasuna izan zen: Ibarra eta Belauntza.

## Historia

Elkartzeak hurbileko hiribildu batzuen akordiotik sortzen ziren, aldi baterako konkordia-eskritura sinatzen zutenak eta gero berritzen zihoazenak. Fusio horiei esker, kideen suak — botoen baliokideak — biltzen zituzten, eta Gipuzkoako Batzar Nagusietara ordezkari amankomun bat bidaltzen zuten.
1805eko ekainaren 16an bi hiribildu elkartzeko dokumentua sinatu zuten: Ibarra eta Belauntza. 10 urtetarako sinatu zen baina, ondoren, berritzen joan zen.
Deskribapena Pablo Gorosabelen Diccionario histórico-geográfico-descriptivo de los pueblos, valles, partidos, alcaldías y uniones de Guipúzcoa (1862) lanean agertu zen.

## Erreferentziak

* ↑ Gorosabel, 1862, 33.or.
* ↑ OLAVIDE: union que se compone de las villas de Ibarra y Belaunza. Se formó para tiempo de diez años mediante escritura otorgada á 16 de junio de 1805; la cual se ha ido prorogando despues. Su objeto está limitado á nombrar el apoderado á las juntas generales y particulares de la provincia, sin perjuicio de que la villa que no está en turno pueda enviar á ellas á su propia costa el representante particular. Esta union se halla encabezada para los repartimientos provinciales en diez y seis fuegos; de los cuales tocan á Ibarra diez y á Belaunza seis. Sus apoderados ocupan en dichas juntas el vigésimo sesto lugar á mano izquierda del corregidor; pero por lo regular cada pueblo nombra separadamente al suyo.

## Kanpo estekak

* (Gaztelaniaz):Javier Maria Sada: Breve historia antigua de los pueblos de Gipuzkoa. Gipuzkoako Foru Aldundia.
* Datuak: Q119814027
# Olaetxea dorretxea

Olaetxea dorretxea Gipuzkoako Legazpi udalerrian dagon etxe bat da. Patrizio Etxeberriaren lantegiaren aurrean eta suhiltzaileen parkearen alboan, errepidetik ikusgai dago, Zumarragatik etorrita Legazpiko herrigunera sartu aurretik. 1964ean Gipuzkoako kultura ondasuna izendatua izan zen.
Jatorrizko Erdi Aroko dorretxea nahiz kokalekua ez da gaur egungoa, hura 1957an erautsia izan zen, bere apaindura eta materialak gaur egungo eraikina eraikitzeko erabili ziren.
Jatorrizko dorretxea Urola ibaiaren ertzean zegoen eta harlanduz egina zegoen.

## Ikus gainera

* Gipuzkoako kultura ondasunak
* Gipuzkoako jauregi eta dorretxeen zerrenda

## Kanpo estekak

* Datuak: Q43093126
* Multimedia: Olaetxea tower / Q43093126
# Olacaceae

Olacaceae familiak landare dikotiledoneoak biltzen ditu. Barruan 250 espezie 25 generotan daude. Zuhaitzak, zuhaixkak edo lianak dira, batzuk ostalarien sustraiak parasitatzen dituzte, mundu osoko eskualde subtropikaletatik tropikaletaraino. Iberiar Penintsulan ez daude.Ximenia generokoak jangarriak dira.

## Etimologia

Izena Olax genero motatik dator, latinezko "usaina, lurrintsua", landare honen egur usaintsuari erreferentzia eginez.

## Sailkapena

Angiosperm Phylogeny Website eta Parasitic Plant Connection webguneek (2008ko otsailaren 9) familia berriak onartzeko proposamena egin dute. Esaterako Schoepfia generoa Schoepfiaceae familia bilkatzea proposatu dute.

## Generoak

| Anacolosa Aptandra Brachynema Cathedra Chaunochiton Coula Curupira | Diogoa Douradoa Dulacia Erytropalum Harmandia Heisteria Malania | Minquartia Ochanostachys Octoknema Olax Ongokea Phanerodiscus Ptychopetalum | Scorodocarpus Strombosia Strombosiopsis Tetrastylidium Ximenia |

## Bibliografia

* Fl. Guat. 24(4): 88–92. 1946; Fl. Pan. 47: 293–302. 1960; W. Burger. Olacaceae. In: Fl. Costaricensis. Fieldiana, Bot., n.s. 13: 14–27. 1983; H.O. Sleumer. Olacaceae. Fl. Neotrop. 38: 1–159. 1984.

## Erreferentziak

* ↑ https://exa.unne.edu.ar/biologia/diversidadv/documentos/ANGIOSPERMAS/Core%20Eudicotiled%F3neas%20Basales/Olacaceae.pdf

## Kanpo estekak

* (Gaztelaniaz):Nikaraguako flora.
* Datuak: Q131428
* Multimedia: Olacaceae / Q131428
* Espezieak: Olacaceae
# Oinarrizko Herri Kongresuak

Oinarrizko Herri Kongresua (arabieraz: مؤتمر شعبي أساسي‎ - Mu'tamar shaʿbi asāsi) Libiako Arabiar Herri Jamahiriya Sozialista Handiaren barruan dagoen gobernu unitate txikiena da. Modu orokorrean udalerri baten antzekoa da. Kongresu horretan adinez nagusi diren gizon zein emakume guztiek parte har dezakete. Funtzionamendua batzar batena da, demokrazia zuzenarekin, non sektore ezberdinak leinu edo klanetan antolatzen diren.
Gaur egun dagoen kongresu ereduan urtean hiru bilera egiten dira gutxienez, baina gehiago dei daitezke. Lehenengo bileran agenda zehatz bat egiten da hurrengo bi bileratako gaiak zeintzuk izango diren erabakitzeko. Bigarren bileran herri asanbladan erabakitzen dira herrian bertan dauden arazoak. Hirugarren bileran komite ezberdinetako postuak hautatzen dira, ordezkariak aukeratu eta politika nazional zein internazionala eztabaidatzen dira. Eguneroko kudeaketa eta gainbegirada komite horietako pertsonek egiten dute, kongresuak berak erabakitakoaren arabera. Hurrengo maila politikoa barrutiko kongresua da eta euren gainean Herriaren Kongresu Orokorra dago.

## Ikus, gainera

* Yamahiriya
* Liburu Berdea

## Kanpo estekak

* Datuak: Q810251
# Oinarri (geometria)

Geometrian, oinarria hau da:
* Irudi lau (triangelu bat, paralelogramo bat edo trapezio bat, esaterako) baten beheko aldea (horizontala uste dena). Oinarriaren luzera irudiaren azalera kalkulatzeko erabiltzen da;
* Solido (piramide bat, prisma bat edo zilindro bat, esaterako) baten beheko aurpegia (horizontala uste dena). Oinarriaren azalera solidoaren bolumena kalkulatzeko erabiltzen da.

## Kanpo estekak

* Oinarria - Elhuyar Hiztegiak
* Datuak: Q2553861
# Oinarri banda

Oinarri banda seinale digitalak berezko maiztasun-banda aldatu gabe (modulatu gabe) igortzen diren transmisio-teknika da.

## Sarrera

Normalean, oinarri banda kilometro gutxiko distantzietarako erabiltzen da, banda zabaleko modemen beharrik ez dituela. Uhin-indargabetzearen ondorioz, seinalea birsortzeko errepikagailuak beharrezkoak dira.
Oinarri bandan oinarritzen diren teknikarik ezagunenak CSMA/CD (Ethernet) eta Token Ring dira.
Seinale baten transmisioak kanal osoa hartzen du, ondorioz kanalaren banda-zabalera, osorik erabiltzen du. Informazio-iturri desberdineko datu multzoen aldibereko transmisioa, pultsuak tartekatuz lortzen da, hau da, denbora-multiplexazio prozeduraren bidez (TDM).

## Ikus, gainera

* Transmisio-teknika
* Banda zabala
* Modulatu
* TDM

## Kanpo estekak

* Telekomunikazio Hiztegia euskaraz
* Datuak: Q575784
# Oinarrizko behar

Oinarrizko beharrak edo oinarrizko premiak pertsona, familia edo komunitate batek duintasunez bizitzeko behar dituen baliabideak eta zerbitzuak biltzen ditu, hala nola janaria, etxea, jantziak eta osasun-zerbitzuak. Oinarrizko beharren kostua pobrezia-muga kalkulatzeko moduetako bat da, pobrezia erlatiboaren irizpidearen batera.

## Kanpo estekak

* Datuak: Q1550467
# Oinarri Klase Liburutegi

.NET oinarri klase liburutegia (BCL ingelesez) .NET framework-en exekuzio esparruren ezaugarriak ikusgai jarri eta objektu hierarkia batean goi-mailako zerbitzuak eskaintzen ditu dio programatzaileri. Objektu hierarki honi izen esparrua deitzen zaio.
Oinarri klase liburutegiak aplikazioen garapenean sartzen diren oinarrizko eragiketak maneiatzen ditu. Hauen artean:
   * Periferiko desberdinekin elkarrekintza
   * ADO.NET-en bidez datuak maneiatu
   * Memoria kudeaketa
   * Datuak zifratu
   * Sistema eragilearen segurtasunarekin segurtasun eta integrazio tresnak
   * Besteak beste XML-en eta TCP/IP-en bidez datuak igorri eta jaso
   * Web zerbitzuen kudeaketa, zerbitzarian zein bezeroan (ASP.NET)
   * Eragiketa aritmetikoak
   * Leiho sistema kudeatu
   * Beste aplikazioekin elkarreragin
   * Karaktere multzoak eta espresio erregularrak maneiatu
   * Salbuespenak kudeatu eta maneiatu
   * Datak, ordu-eremuak erabili
   * Datu array-en eta bildumak maneiatu
   * Irudien fitxategiak maneiatu
   * Hizkuntzen erabilera
   * Windows API-rekin elkarreragin
   * Kodea konpilatu
Oinarri klase liburutegia hiru talde nagusietan sailkatzen da:
   * ASP.NET y XML Web zerbitzuak
   * Windows Forms
   * ADO.NET

## Kanpo estekak

* (Ingelesez) Microsof-en .NET Framework
* (Ingelesez) .NET Framework-eko programazio-lengoaien zerrenda
* (Gaztelaniaz) C#-rako ECMA araua
* (Gaztelaniaz) CLI-rako ECMA araua
* Datuak: Q606366

## Ikus, gainera

* .NET
* .NET Framework
* Visual Studio.NET
* Visual Basic.NET
* .NET Show
* ASP.NET
* CLR
* ADO.NET
* Visual Basic.NET
* Programazio-lengoaia
* BASIC
[fr:Base Class Library]]
# Oinarrizko Hezkuntza Orokorra

Oinarrizko Hezkuntza Orokorra (OHO, gaztelaniaz: Educación General Básica, EGB) derrigorrezko eskolatzea 8 ikasturtez osatuta zegoen Espainian. Legeak bi etapatan banatzen zuen:
* Lehen etapa: OHOko 1. mailatik 5. mailara, 6, 7, 8, 9 eta 10 urterekin, eta
* Bigarren etapa: OHOko 6. mailatik 8. mailara, 11, 12 eta 13 urterekin (ikasturteren bat errepikatu ezean).
Egitura hori hiru ziklotan banatua izatera igaro zen 1981etik aurrera:
* Hasierako zikloa: OHOko 1. eta 2. mailak, 6 eta 7 urterekin,
* Erdiko zikloa: OHOko 3., 4. eta 5. mailak, 8, 9 eta 10 urterekin, eta
* Goiko zikloa: OHOko 6., 7. eta 8. mailak, 11, 12 eta 13 urterekin (ikasturteren bat errepikatu ezean).
OHOko goiko zikloko irakasgaiak hauek ziren:
* Hizkuntza arloa, Euskara eta Gaztelania
* Hizkuntza arloa, Atzerriko Hizkuntza
* Matematika eta Natur Zientziak
* Gizarte arloa
* Gorputz hezkuntza eta kirolak
* Hezkuntza estetikoa eta preteknologikoa
* Erlijioa
1979tik aurrera, ikastetxe askotan erlijio irakasgaiaren ordez, Etika ikasteko aukera eskaini zen, baina eskolatze-liburu ofizialak Erlijioa izendapena mantendu zuen.
Oinarrizko irakaskuntza amaitu ondoren, ikasleek Eskola Graduatu titulua jasotzen zuten, "ikastaroak behar adinako aprobetxamenduarekin" egin bazituzten, bestela Eskolatze-ziurtagiria jasotzen zuten. Puntu horretan, hezkuntza-ibilbidearekin jarraitu nahi bazuten bi ibilbideren artean aukeratu behar zuten: Batxilergo Bateratu Balioaniztunean segitzea (BBB) edo Lehen Mailako Lanbide-Heziketako (LH-1) ikasketetan.

## Kanpo estekak

* Datuak: Q8772451
# Oinarrizko Hitzarmen Demokratikoa

Oinarrizko Hitzarmen Demokratikoa (OHD), Euskal Herriko hainbat eragile sozial, politiko eta kulturalek sinaturiko akordioa da.

## Akordioaren kronologia

2003ko Uztailaren 4an Udal Hautetsien Biltzarrak deituta 180 lagun bildu ziren Donostian, eragile ezberdinen izenean.Bertan, Euskal Herriaren egoeraren diagnostikoa burutzeko Nazio Eztabaida Gunea eratzea erabaki zen. Honek bere lehen diagnostikoa eman zuen 2003ko urte amaieran. Diagnostiko horretan oinarrituz, Nazio Eztabaida Guneak bi proposamen jarri zituen mahai gainean 2004ko Aberri Egunean: Nazio Eraikuntzarako Proposamena eta Gatazkaren Konponbiderako Proposamena.
Gatazkaren Konponbiderako proposamenean Konponbiderako mahaia osatzea planteatu zen, eta mahai hori sortzeko bideak jorratzeko lan batzorde bat eratzea erabaki zen: Gatazkaren Konponbidea Sustatzeko Batzordea. Batzordea, Euskal Herri osoko eragile politiko, sindikal eta sozial askorekin jarri zen harremanetan, beraien ikuspuntu eta ekarpenak jaso eta trukatuz. 55 hartu-eman ezberdin finkatu zituzten lan horretan.
Harreman horien ondorioz gatazkaren konponbiderako Oinarrizko Hitzarmen Demokratikoaren lehen zirriborroa idatzi eta eragile guztien eskuetan jarri zuen Batzordeak.
2005eko Martxoaren 5ean, Bilbon, Oinarrizko Hitzarmen Demokratikoa aurkeztu zuen Batzordeak eta testuarekin bat egin zuten 28 eragile politiko, sindikal eta sozialen ordezkariek Hitzarmena sinatu zuten. Prozesu honetan bi fede emaile eta lau begirale izan ditu lanean:
* Alec Reid: Irlandako bake prozesuko bitartekaria.
* Pete Cenarrusa: Estatu Batuetako Idahoko Estatu Idazkari ohia
* Verena Graf, suitzarra, LIDLIP eta Nazio Batuetan lanean ari dena
* Sjurdur Skaale, Feroe Irletako alderdi errepublikarreko kidea
* Aureli Argemi, Kataluniako CIEMEN erakundeko zuzendaria.

## Sinatzaileak
### Alderdi politikoak

* Batasuna
* EA
* AB
* Aralar
* ANV
* Zutik
* EHK

### Sindikatuak

* ELA
* LAB
* EHNE
* STEE-EILAS
* ELB
* ESK
* HIRU

### Kolektiboak eta jendarte mugimenduak

* ABK
* Anai Artea
* Askatasuna
* Askapena
* Bilgune Feminista
* Bai EHri
* Demoak
* Duina
* Eguzki
* EHE
* EHKME
* EIPK
* Elkartzen
* EPPK
* Eraiki eritzi taldea
* ESAIT
* Etxerat
* Euskal Herriak Bere Eskola
* Euskal Konfederazioa
* Garaipen
* Giza Eskubideen EHko Behatokia
* Gurasoak
* Herria 2000 Eliza
* Ikasle Abertzaleak
* IKA euskaltegiak
* Matalas
* Oinarriak
* Orreaga Fundazioa
* Partaide
* Segi
* TAT
* AC
* AEK
* Emakume Internazionalistak
* Gernika Batzordea
* Kontseilua
* Komite Internazionalistak
* Sortzen Ikasbatuaz
* Gazte Abertzaleak
* Gogoa
* CDHPB

## Kanpo estekak

* (Gaztelaniaz)(Frantsesez)(Ingelesez) - Konponbidea.info
* Datuak: Q12265037
# Negu nuklear

Negu nuklearrak balizko klimaren aldaketa global bati egiten dio erreferentzia. Etorkizun hipotetiko batean, baldintza batzuk sortuz gero, gertatuko litzatekeen fenomeno globalari egiten dio erreferentzia.
Termino hauek gerra hotzaren testuinguruan zabaldu ziren. Balizko leherketa nuklear askoren ondorioz gure planetan sortuko liratekeen aldaketa guztien multzoari negu nuklear izena ezarri zitzaion. Klimaren ereduak esaten du haziko liratekeela hamaika sute. Hiroshiman eta Nagasakin 1945ean gertatu zena gogoan, leherketa nuklear asko bateratsu gertatuko balira negu nuklear txiki bat sortuko litzateke. Suteek ekarriko lukete ke tona asko atmosferara isurtzea eta horren ondorioz, berotegi efektuaren kontrako efektuak sortuko lirateke. Atmosfera kez zikinduta egonik, eguzki izpiek ez lukete lur-azala eta itsasoa azken hamarkadetan bezala berotuko eta lurraren tenperatura jaitsiko litzateke.
Kalkulatzen da suteek kanporatuko luketen ke beltza estratosferaraino iritsiko litzatekeela. Zientzialariek uste dute basoko-suteen eraginez negu nuklear txikiak sortuko liratekeela. Epe labur batean tenperaturetan nabarmentzeko moduko jaitsiera egongo lirateke. Sumendien erupzioen eraginez estratosferara kanporatuko litzatekeen sulfatoa eta beste gas batzuek atmosferaren egitura eta gardentasuna aldatuko lukete. Gas horiek eguzki izpientzako hesia izango lirateke.
Gaur egun, sateliteen jarraitzearen ondorioz,estratosferako aerosolen kea eliminazioa 2 hilabetekoa da.Baina existitzen da estratosferako egoera berri bat ez esprai eta aerosolen kea ez direla kenduko epe horretan.

## Kanpo estekak

* Datuak: Q19921
* Multimedia: Nuclear winter / Q19921
# Negu Gorriak (diskoa)

Negu Gorriak, Negu Gorriak taldearen lehen diskoa da, Lp formatuan kaleratu zuena.1990eko ekainean argitaratu zuen Oihuka diskoetxeak. Abesti guztiak, Negu Gorriak taldearenak dira Bide baten bila abestia izan ezik. Abesti hau, Rich Kids on Lsd taldearen moldaketa bat da. Honez gain, Nahi duzuena (Milenia II) abestiaren letra Xabier Montoiarena da.
Muguruzatarren proiektu berriaren sekretua erabatekoa izan zen. Ez zuten kontzerturik ematen eta ez zuten deus esan disko berriari buruz. Lehenengo «aurkezpena» 1990eko maiatzaren 4an Parisera Public Enemy ikustera zihoan autobus batean egin zuten
Kritikariek ideia onak zituen sarbide-albumtzat jo zuten, gero hobetuak izango zirenak.
Bi singleak atera zituzten albuma saltzeko: hurrenez hurren ekainean eta abenduan argitaraturiko «Radio Rahim» eta «Bertso-Hop».
Hala ere, 1996an, Esan Ozenki zigiluak berriz argitaratu zuen, oraingoan cd formatuan eta Mikel Laboa kantariaren Gaberako aterbea bertsioa gehituz. Abesti hau, Txerokee, Mikel Laboaren Kantak CD bilduman kaleratua izan zen lehenagotik 1990ean.

## Abestien zerrenda

* Esan ozenki
* Irakatsi ziguten historia
* NG dator
* Azken tangoa
* Nahi duzuena (Milenioa II)
* Amodiozko kanta
* Bertso-Hop
* Radio Rahim
* Seinalea
* Nire bizitza osoa
* Malkoak
* Napartheid
* Raggamuffin jaia
* Bide baten bila
* Gaberako aterbea (1996ko berrargitarapenean gehitu zuten abestia)

## Taldekideak

* Fermin Muguruza - Ahotsa.
* Kaki Arkarazo - Gitarra, ahotsa eta teknikari.
* Iñigo Muguruza - Gitarra eta ahotsa.
Bateria eta baxua grabatzeko, erritmo kaxa bat eta sampler batzuk erabili zituzten.

## Erreferentziak

* ↑ Gostin, A.. (2003-11-2). «Ez dugu Kortaturen revival bilakatu nahi» Argia (1283).
* ↑ Negu Gorriak. La victoria de la palabra, 9. orr.
* ↑ MTV: «Biografía de Negu Gorriak»
* ↑ Cervantes, Xavier. (1999ko iraila). «Fermin Muguruza disco a disco» Rockdelux (166): 18..
* ↑ Snowden, Don. (2006). «Negu Gorriak» Allmusic.

## Kanpo estekak

* Datuak: Q9049159
# Negua Lisboan

Negua Lisboan (gaztelaniaz: El invierno en Lisboa) 1991n Jose Antonio Zorrillak zuzendutako filma da, Antonio Muñoz Molinaren izen bereko eleberrian oinarrituta. Donostian grabatu zuten.

## Argumentua

Oharra: Atal honek istorio osoa edo amaiera argitzen du.
Lisboako Lady Bird Cluben aritzen den jazz piano-jole batek emakume misteriotsu bat ezagutuko du. Laster, emakumea gangster arriskutsua dela konturatuko da.

## Aktoreak

* Christian Vadim: Jim Biralbo
* Hélène de Saint-Père: Lucrecia
* Dizzy Gillespie: Bill Swann
* Eusebio Poncela: Floro
* Fernando Guillén Cuervo: Marco
* Michel B. Dupérial: Morton
* Carlos Wallenstein: Ramirez
* Isidoro Fernández: Oscar
* Vítor Norte: Silveira
* Mikel Garmendia
* Aizpea Goenaga: Daphne
* Klara Badiola: erizaina
* Grzegorz Emanuel: Skinhead 2
* Esther Esparza: Moja
* Fernando Guillén: Malcolm
* Antonio Mesquita: Robus
* Ilda Roquete
* Ethel Szul: erizaina
* Mirosław Zbrojewicz: Skinhead 1

## Erreferentziak

* ↑ «The Winter in Lisbon (1990)» The New York Times.

## Kanpo estekak

* IMDBko fitxa irakurgai (Ingelesez)
* Datuak: Q21089136
# Negubide Kluba

Negubide Kluba Getxo udalerriko Neguri auzoan kokatuta dago, konkretuki Portuko Pasealekuko 10.garren zenbakian. Negubide Kluba gurasoek sustatu eta zuzentzen duten ekimena da, beren seme-alaben heziketa denbora librearen erabileraren bidez indartzeko. Negubidek kultura, kirol, aisialdi eta kristau prestakuntza jarduerak eskaintzen ditu (beren adinari eta ikasketetarako egokiak), beren nortasuna sendotzen laguntzen dutenak, laneko ohiturei eta besteei arreta berezia eskainiz. Helburu hori bermatzeko, gurasoek norabide espirituala Opus Deian jartzea erabakitzen dute eta helburu horiekin lankidetzan aritzen diren hezitzaileen laguntza bilatzen dute.

## Eraikina

Lau aldeak agerian dituen eraikina da, oin laukizuzena eta lau isuriko teilatua. Altxaeran erdisotoa, behe-oina, lehenengo oina eta estalkipea dauzka. Fatxada bakoitzean dekoraziozko elementu ugari aurkezten ditu. Fatxada nagusia hegoaldekoa da, lorategiari eta Zumardiari begira dagoena; alde honetan altuagoa da, lur-eremuaren aldapari esker sotoak oin oso bateko altuera hartzen baitu. Oin hau silarriz egina dago, eta aurreratu egiten da terraza bati eusteko. Erdian arku beheratuko ataundi bat irekitzen da. Behe-oinean aipagarria da begiratoki poligonal handi bat, lehen solairura luzatzen dena, eta mentsulen gainean apur batean irteten den egutera bat, fatxadaren erdialdean. Alde hau ixteko bitan banaturiko eta ezkerrera egiten duen hormapiko handi bat dago, oso irtena, eta goian arku triforioak ikus daitezke. Kaiko Ibilbideari begira dagoen fatxadan aipagarri dira honako hauek: eskaileren gorputza, kanpora nabarmendua eta dorretxo baten modura amaitzen dena, hiru isuriko estalkiarekin; eta sarrera nagusia, mendebaldeko bazterrean, ataripe poligonalak inguraturik. Negubide Kluba euskal molde berri herrikoiaren araberako egituraren eta tradizio ingeles eta kultuaren araberako xehetasun ugarien arteko ezkontza aski goiztiarraren adibide bikaina da. Lorategi handia du eta bere kokaleku topografikoa kontuan badugu, balio handikoa da.

## Erreferentziak

* ↑ https://negubide.com
* ↑ http://www.euskadi.eus/web01-apintegr/eu/y47aIntegraWar/IBConsultaController/fichaConsultaSinMigas/36954

## Kanpo estekak

* Datuak: Q65559862
* Multimedia: Buildings in Getxo / Q65559862
# Negu Hurbilak (filma)

Negu Hurbilak 2024ko euskarazko film dramatiko independentea da. Negu kolektiboa dago filmaren atzean: zuzendari rolean Ekain Albite, Mikel Ibarguren, Nicolau Mallofré eta Adrià Roca aritu ziren. Xalba Ramirezekin batera idatzi zuten gidoia. Jone Laspiur du protagonista. Begin Again Filmsek banatu zuen filma zinematan.

## Sinopsia

Oharra: Atal honek istorio osoa edo amaiera argitzen du.
2011n, badirudi Euskal Herriak bizi duen gatazka luzea amaitu dela. Neska gazte batek (Jone Laspiur) ihes egin du helburu argi batekin: muga gurutzatzea, badaki horrek dagoeneko seguru ez dagoen etxetik urrun eraman ahal izango duela. Ihesaldiaren erdian, Zubietara iritsi da. Mugako herri horretan, antzinako mitoak eta gatazka modernoak bat egiten dutela dirudi.

## Aktoreak

* Jone Laspiur
* Beñardo, Anita, Patita, Markos, Kitxa

## Ekoizpena

2021ean crowfunding kanpaina bat hasi zuten filma aurrera eramateko. Bertan 13.565€ lortu zituzten.
2022ko urtarrilean iragarri zen Negu Hurbilak euskal filma Nafarroako Zubieta herrian hasi zirela filmatzen, Jone Laspiur aktore profesional bakar gisa, gainerako aktoreak herriko bizilagunak dira. Filmaketa eten egin zen 2022ko neguaren ondoren, ondoren 2023ko neguan jarraitu eta urte horretako udaberrian bukatu zuten grabazioa.

## Sariak eta izendapenak

| Urtea | Saria | Kategoria | Emaitza | Erreferentziak |
| 2023 | 2023ko Locarnoko Nazioarteko Zinemaldia | Oraingo zinemagileak - Epaimahaiaren aipamen berezia | Irabazlea | |
| 2023 | Márgenes festibala | Gazte Epaimahaiaren saria | Irabazlea | |

## Kritika

Tomas Agirrek 'Barrensorok' egindako kritika aurki daiteke Danbolin aldizkarian Ezkutuan gordetako mundu bat izenburupean. Negu hurbilak ez da gaur modan dauden abiada biziko eta zalaparta handiko film horietako bat. “Negu hurbilak egosketa geldoko filma da, eta nahiago du zinemaren izaera emozionalean eta sentsorialean oinarritutako narrazio ez-konbentzionalera hurbildu” dio kritikak.

## Erreferentziak

* ↑ «"Euskal gatazkak gure izaera baldintzatu badu, nola ez dugu gaia jorratuko?"» Argia (Noiz kontsultatua: 2024-02-22).
* ↑ (Gaztelaniaz) «Negu hurbilak» FilmAffinity.
* ↑ Goteo, Fundación. «NEGU HURBILAK» Goteo.org (Noiz kontsultatua: 2024-02-22).
* ↑ Ramirez, Xalba. (2022-01-11). «Gaur hasi da 'Negu Hurbilak' filmaren errodajea» Irutxuloko Hitza.
* ↑ (Gaztelaniaz) «“Con ‘Negu Hurbilak’ en la sección Final Cut del D'A Film Lab Barcelona - Industry Event cerramos una fase de la película”» Basque Audiovisual 2023-02-02.
* ↑ (Gaztelaniaz) «‘Negu hurbilak’ recibe una Mención especial del Jurado en Locarno 2023» Audiovisual451 2023-08-14.
* ↑ (Gaztelaniaz) «Negu hurbilak gana el Premio del Jurado Joven de la Sección Escáner del Festival Márgenes» Mundoplus.tv 2023-12-05.
* ↑ «"Ezkutuan gordetako mundu bat"» Danbolin (Noiz kontsultatua: 2024-02-29).

## Kanpo estekak

* Datuak: Q124176387
# Negueira de Muñiz

Negueira de Muñiz Lugo udalerria da, Fonsagrada eskualdean dagoena.
2008ko urtarrilaren 1eko erroldaren arabera 221 biztanle zituen.

## Ikus, gainera

* Lugoko udalerrien zerrenda

## Kanpo estekak

* (Galizieraz) Webgune ofiziala.
* Datuak: Q1603054
* Multimedia: Negueira de Muñiz / Q1603054
# Nova Olinda do Norte

Nova Olinda do Norte Brasilgo udalerri bat da, Amazonaseko estatuan kokatua. 27.062 biztanle ditu 5.586,253 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q1772535
* Multimedia: Nova Olinda do Norte / Q1772535
# Nova Módica

Nova Módica Brasilgo udalerri bat da, Minas Gerais estatuan kokatua. 3.663 biztanle ditu 375,973 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790165
* Multimedia: Nova Módica / Q1790165
# Nova Odessa

Nova Odessa Brasilgo udalerri bat da, São Pauloko estatuan kokatua. 62.019 biztanle ditu 73,788 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1648345
* Multimedia: Nova Odessa / Q1648345
# Nova Olímpia (Mato Grosso)

Nova Olímpia Brasilgo udalerri bat da, Mato Grosso estatuan kokatua. 16.352 biztanle ditu 1.549,821 km²ko eremuan.

## Ikus, gainera

* Mato Grosso

## Kanpo estekak

* Datuak: Q2103607
* Multimedia: Nova Olímpia (Mato Grosso) / Q2103607
# Nova Nazaré

Nova Nazaré Brasilgo udalerri bat da, Mato Grosso estatuan kokatua. 4.200 biztanle ditu 4.037,501 km²ko eremuan.

## Ikus, gainera

* Mato Grosso

## Kanpo estekak

* Datuak: Q2012379
* Multimedia: Nova Nazaré / Q2012379